Harry Potter u sħabu kienu għaddejjin minn triq f' Santa Luċija ħdejn il-knisja. Waqt li kienu mexjin, Harry lemaħ xkupa. Din l-ixkupa kienet kannella daqs il-ħamrija u qadima. Kienet ukoll twila aktar mill-ixkupi l-oħra. F'daqqa waħda l-ixkupa bdiet tiċċaqlaq bil-mod waħedha. Harry u sħabu baqgħu mistagħġbin b'dak li raw. L-ixkupa bdiet iddur ma' Harry u ma' sħabu għax kienet ferħana li rat lil xi ħadd. Bla ebda dubju din l-ixkupa kienet maġika. Harry iddeċieda li jieħu l-ixkupa miegħu d-dar biex ikun jista' jilgħab biha. Peress li l-ixkupa kienet maħmuġa, Harry naddafha u ġiet nadifa tazza. L-ixkupa kienet veru ferħana, iktar mis-soltu. Imbagħad l-ixkupa qaltilhom biex jirkbu fuqha. Wara ftit l-ixkupa bdiet ittir 'il fuq bil-mod il-mod sakemm kIenu viċin l-isħab. Laħħqu l-isħab u f'dak il-ħin Harry u sħabu kienu mimlijin bil-gost. Għaddiet siegħa u sabu ruħhom f'Pariġi. Raw it-Torri Eiffel li kien twil u sabiħ. Minn hemm, l-ixkupa ħadithom l-Eġittu u hemm setgħu jaraw piramidi kbar. Il-piramidi kienu magħmulin mir-ramel u l-kulur tagħhom kien isfar fl-oranġjo. Marru lura Santa Luċija mtertrin bil-bard peress li damu ftit mhux ħażin itiru. Harry sar iħobb l-ixkupa qisha oħtu, tant li beda jużaha bħala mezz ta' trasport. Sħabu bdew imorru għand Harry aktar ta' spiss biex l-ixkupa toħodhom dawra madwar id-dinja.
L-ixkupa li ttir – Steve Mifsud 7A